Rune Blix Hagen

Rune Blix Hagen (født 3. november 1951 i Bodø) er en norsk historiker. Han er spesialist på hekse- og trolldomsprosessene i tidlig nytid. 

Hagen var leder av Arbeiderbevegelsens arkiv for Nord-Norge fra 1979 til 1987. Han tok hovedfag på en historiografisk oppgave om fransk mentalitetshistorie i 1987.Rune Hagen Tre studier i fransk mentalitetshistorie  Hovedoppgave i historie - Universitetet i Tromsø, 1987 Deretter var han arkivar ved Statsarkivet i Tromsø frem til 1994, hvorpå han jobbet som fagreferent for historie og arkeologi ved Universitetsbiblioteket i Tromsø fra 1995 til 2006. Siden 2006 har han vært førsteamanuensis Institutt for historie og religionsvitenskap ved Universitetet i Tromsø.uit.no Rune Blix Hagen Hagen har vært svært aktiv med å drive forskningsformidling om trolldomsprosessene fra 1590 til 1695 i Nord-Norge og har bidratt med et stor antall populærhistoriske bøker, foredrag og artikler om dette emnet. Han har også arbeidet med utgivelse av historiske arkivkilder, blant annet første trykte utgave av 1600-tallshåndskriftet  Trolldom og ugudelighet i 1600-tallets Finnmark av Hans H. Lilienskiold. Han har også forsket på hvordan teologisk inspirerert lære om trolldom (demonologi) spredte seg i de kristne land i århundrene rundt reformasjonen. Han har særlig løftet frem betydningen av den franske juristen og demonologen Jean Bodin. 

Hagen har vært styremedlem i Norsk faglitterær forfatter- og oversetterforening (NFF) siden 2006. 

 Bibliografi  
 Rune Blix Hagen, "Witchcraft criminality and witchcraft research in the Nordic Countries," i The Oxford Handbook of Witchcraft in early modern Europe and Colonial America, redigert av Brian P. Levack. Oxford 2013. ISBN 9780199578160 
 Rune Blix Hagen, Ved porten til Helvete: Trolldomsprosessene i Finnmark. Cappelen Damm 2015. ISBN 9788202314460
 Hekser: fra forfølgelse til fortryllelse Humanist forlag 1. utg 2003, 2. utgave 2010 ISBN 978-82-92622-63-6
Dei europeiske trolldomsprosessane (Historiografisk orientert innføringsbok i trolldomsprosessane) Samlaget 2007 ISBN 9788252170160
 Rune Blix Hagen, Per Einar Sparboe, Helge Salvesen, Jonas Carisius, Sivert Grubbe Kongens reise til det ytterste nord. Dagbøker fra Christian IVs tokt til Finnmark og Kola i 1599 Ravnetrykk 2004
 Hans H. Lilienskiold Trolldom og ugudelighet i 1600-tallets Finnmark redigert og bearbeidet av Rune Hagen og Per Einar Sparboe etter håndskrift fra 1600-tallet av Lilienskiold ISBN 82-91378-19-3

 Referanser  


 Eksterne lenker  
 Hjemmesider med lenker til nettressurser om trolldomprosesser

Kategori:Norske historikere
Kategori:Førsteamanuenser ved Universitetet i Tromsø
Kategori:Personer fra Bodø kommune